title: 2009/59/EK: Az Európai Központi Bank határozata ( 2008. december 31. ) az Európai Központi Bank tőkéjének a Národná banka Slovenska általi befizetéséről, a Národná banka Slovenska devizatartalékokat megtestesítő eszközeinek az Európai Központi Bank számára történő átadásáról, valamint a Národná banka Slovenskának az Európai Központi Bank tartalékaihoz és céltartalékaihoz való hozzájárulásáról (EKB/2008/33)

text:
               24.1.2009

               HU

               Az Európai Unió Hivatalos Lapja

               L 21/83

      AZ EURÓPAI KÖZPONTI BANK HATÁROZATA

   (2008. december 31.)
   az Európai Központi Bank tőkéjének a Národná banka Slovenska általi befizetéséről, a Národná banka Slovenska devizatartalékokat megtestesítő eszközeinek az Európai Központi Bank számára történő átadásáról, valamint a Národná banka Slovenskának az Európai Központi Bank tartalékaihoz és céltartalékaihoz való hozzájárulásáról
   (EKB/2008/33)
   (2009/59/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: a KBER Alapokmánya) és különösen annak 30.1., 30.3., 49.1. és 49.2. cikkére,
   mivel:

               (1)

               A Szerződés 122. cikkének (2) bekezdésével összhangban a közös valuta Szlovákia általi, 2009. január 1-jén történő bevezetéséről szóló, 2008. július 8-i 2008/608/EK tanácsi határozat (1) 1. cikke szerint Szlovákia teljesíti a közös valuta bevezetéséhez szükséges feltételeket, és a 2003-as csatlakozási okmány (2) 4. cikkében említett, Szlovákiára vonatkozó eltérés 2009. január 1-jei hatállyal megszűnik.

               (2)

               A KBER Alapokmányának 49.1. cikke alapján annak a tagállamnak a központi bankja („NKB”), amelynek eltérését hatályon kívül helyezték, ugyanolyan mértékben fizeti be az Európai Központi Bank („EKB”) jegyzett tőkéjében való részesedését, mint a többi részt vevő tagállam NKB-ja. A jelenleg részt vevő tagállamok NKB-i teljes mértékben befizették az EKB tőkéjében fennálló részesedésüket (3). A nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2008. december 12-i EKB/2008/23 határozat (4) 2. cikke alapján a Národná banka Slovenska részesedése a tőkejegyzési kulcsban 0,6934 %. Az Európai Központi Bank tőkéjének az euroövezeten kívüli nemzeti központi bankok részéről történő befizetéséhez szükséges intézkedések meghatározásáról szóló, 2006. december 18-i EKB/2006/26 határozat (5) 1. cikke alapján a Národná banka Slovenska már befizette az EKB tőkéjére vonatkozó tőkejegyzésének 7 %-át. A fennmaradó összeg ezért 37 216 406,81 euro, amely összeg az EKB jegyzett tőkéjének (5 760 652 402,58 euro) és a Národná banka Slovenska tőkejegyzésikulcs-súlyának (0,6934 %) szorzata, mínusz az általa az EKB jegyzett tőkéjének már befizetett része.

               (3)

               A KBER Alapokmányának 49.1. cikke a 30.1. cikkel együtt előírja azon tagállamok NKB-i számára, amelyeknek eltérését hatályon kívül helyezték, hogy devizatartalékot megtestesítő eszközöket is átadjanak az EKB számára. A KBER Alapokmányának 49.1. cikke alapján az átadásra kerülő összeget úgy határozzák meg, hogy a 30.1. cikknek megfelelően az EKB-nak átadott devizatartalékot megtestesítő eszközök folyó áron vett euroértékét megszorozzák az érintett NKB által jegyzett részvények számának és a többi részt vevő tagállam NKB-i által már befizetett részvények számának arányával. A „30.1. cikknek megfelelően az EKB-nak átadott devizatartalékot megtestesítő eszközök” meghatározásánál megfelelően figyelembe kell venni a KBER Alapokmánya 29.3. cikke szerinti, korábbi tőkejegyzésikulcs-kiigazításokat (6), valamint az EKB tőkejegyzési kulcsának a KBER Alapokmánya 49.3. cikke szerinti bővítéseit (7). Ennek eredményeként, az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról szóló, 2008. december 12-i EKB/2008/27 határozat (8) alapján az EKB-nak a KBER Alapokmányának 30.1. cikke szerint már átadott, devizatartalékokat megtestesítő eszközök euróban kifejezett értéke 44 154 040 257,26 euro.

               (4)

               A Národná banka Slovenska által átadandó, devizatartalékokat megtestesítő eszközök USA-dollárban és aranyban denomináltak.

               (5)

               A KBER Alapokmányának 30.3. cikke alapján az EKB a részt vevő tagállamok NKB-i javára az adott NKB által az EKB számára átadott devizatartalékokat megtestesítő eszközök mértékével megegyező követelést ír jóvá. A meglévő részt vevő tagállamok NKB-i javára már jóváírt követelések denominációjára és kamatozására vonatkozó szabályok (9) a Národná banka Slovenska követelésének denominációjára és kamatozására is irányadóak.

               (6)

               A KBER Alapokmánya 49.2. cikke alapján a részt vevő tagállamok NKB-i kötelesek hozzájárulni az EKB általános tartalékaihoz, az ezzel egyenértékű céltartalékokhoz, továbbá azon összeghez, amelyet az eltérés hatályon kívül helyezésének évét megelőző év december 31-e szerinti eredménykimutatás egyenlege alapján az általános tartalékhoz és a céltartalékhoz még biztosítani kell. Ezen hozzájárulás összegét a KBER Alapokmányának 49.2. cikkével összhangban határozzák meg.

               (7)

               Az Európai Központi Bank eljárási szabályzata (10) 3.5. cikkének analógiájára a Národná banka Slovenska elnökének lehetősége volt észrevételek megtételére az e határozattal kapcsolatban annak elfogadását megelőzően,

         A KÖVETKEZŐKÉPPEN HATÁROZOTT:
   1. cikk
   Fogalommeghatározások
   E határozat alkalmazásában:

               —

               „részt vevő tagállam”: olyan tagállam, amely bevezette az eurót,

               —

               „devizatartalékokat megtestesítő eszközök”: értékpapírok, arany vagy készpénz,

               —

               „arany”: a London Bullion Market Association szabványainak megfelelő (tőzsdeképes) rudak formájában rendelkezésre álló színarany, unciában kifejezve,

               —

               „eurorendszer”: az EKB és a részt vevő tagállamok NKB-i,

               —

               „értékpapírok”: az EKB által meghatározott minden értékpapír vagy pénzügyi eszköz,

               —

               „készpénz”: az Egyesült Államok törvényes fizetőeszköze (USA-dollár).

         2. cikk
   A tőke befizetése
   (1)   2009. január 1-jei hatállyal a Národná banka Slovenska befizeti az EKB jegyzett tőkéjében lévő részesedésének hátralékos részét, ami 37 216 406,81 euro.
   (2)   A Národná banka Slovenska az (1) bekezdésben meghatározott összeget az EKB számára 2009. január 2-án a transzeurópai automatizált valós idejű bruttó elszámolási rendszeren (TARGET2) keresztüli egyedi átutalás útján fizeti meg.
   (3)   A Národná banka Slovenska egy külön TARGET2 átutalás útján 2009. január 2-án fizeti meg az EKB számára a (2) bekezdés alapján az EKB számára esedékes összeg 2009. január 1-jén felhalmozott kamatát.
   (4)   A (3) bekezdés alapján járó bármely kamat számítása napi alapon történik, a 360 napos számítási módszer alapján, az eurorendszer által a legutolsó fő refinanszírozási műveletében alkalmazott határkamatlábbal megegyező kamatlábbal.
   3. cikk
   A devizatartalékokat megtestesítő eszközök átadása
   (1)   A Národná banka Slovenska 2009. január 1-jei hatállyal az e cikkel, illetve az e cikk alapján elfogadott szabályokkal összhangban adja át az USA-dollárban és aranyban denominált, devizatartalékokat megtestesítő eszközöket, az alábbiakban meghatározott 443 086 155,98 euro összegben.

               USA-dollár, értékpapírok és valuta euróban kifejezve

               Arany euróban kifejezve

               Összesített euroösszeg

               376 623 232,58

               66 462 923,40

               443 086 155,98

         (2)   A Národná banka Slovenska által az (1) bekezdés alapján átadandó devizatartalékokat megtestesítő eszközök euróban kifejezett értékét az euro és az USA-dollár közötti, 2008. december 31-én telefonkonferencia keretében az eurorendszer és a Národná banka Slovenska által meghatározott átváltási arány alapján kell kiszámítani, valamint az arany esetében a 2008. december 31-én londoni idő szerint 10.30-kor a londoni arany fixingen meghatározott színarany uncia USA-dollár árat kell alapul venni.
   (3)   Az EKB a lehető legkorábban értesíti a Národná banka Slovenska a (2) bekezdésnek megfelelően kiszámított összegről.
   (4)   A Národná banka Slovenska átad az EKB-nak egy USA-dollárban denominált értékpapír- és készpénzportfóliót, amelynek a viszonyított kockáztatott értéke (Value-at-Risk) a taktikai EKB-benchmark tekintetében az átadás időpontjában nem haladja meg az EKB által meghatározott, a kereskedelmi portfóliókra érvényes taktikai benchmark szerinti limitet. Az USA-dollárban denominált értékpapír- és készpénzportfóliónak meg kell felelnie az EKB által meghatározott hitellimiteknek.
   (5)   A készpénzátutalás az EKB által meghatározott számlákra történik. Az EKB-nak átadásra kerülő készpénz elszámolási időpontja 2009. január 2. A Národná banka Slovenska utasításokat ad a készpénz EKB számára való átutalására.
   (6)   A Národná banka Slovenska által az EKB-nak az (1) bekezdésnek megfelelően átadott arany értéke a lehető legnagyobb mértékben megközelíti, de nem haladja meg a 66 462 923,40 euro értéket.
   (7)   A Národná banka Slovenska az (1) bekezdésben említett, nem befektetett aranyat az EKB által meghatározott számlákra és helyekre szállítja le. Az EKB-nak átadásra kerülő arany elszámolási időpontja 2009. január 5. A Národná banka Slovenska utasításokat ad az EKB részére történő átadás végrehajtására.
   (8)   Ha a Národná banka Slovenska az (1) bekezdésben meghatározott összegnél kisebb értékű aranyat ad át az EKB-nak, 2009. január 5-én átutalja a különbség USA-dollár készpénzegyenértékét az EKB által meghatározott EKB-számlára. Az ilyen USA-dollár készpénz nem képezi részét azoknak az USA-dollárban denominált, devizatartalékokat megtestesítő eszközöknek, amelyeket a Národná banka Slovenska az (1) bekezdésnek megfelelően ad át az EKB-nak.
   (9)   A Národná banka Slovenska az értékpapírokat az EKB által meghatározott számlákra utalja át az EKB részére. Az EKB-nak átadásra kerülő értékpapírok elszámolási időpontja 2009. január 2. A Národná banka Slovenska utasításokat ad az értékpapírok tulajdonjogának az EKB számára az elszámolási időpontban való átruházására. Minden ilyen értékpapír értékét az EKB által kijelölt árak alapján számítják ki.
   (10)   Az EKB-nak átruházott minden ilyen értékpapír és a készpénz euroegyenértéke azonos az (1) bekezdésben megadott összeggel.
   (11)   Az (1) bekezdésben említett összesített euróban kifejezett összeg és a 4. cikk (1) bekezdésében említett összeg közötti különbséget (amennyiben van ilyen) az Európai Központi Bank és a Národná banka Slovenska közötti, 2008. december 31-i, az Európai Központi Bank által a Központi Bankok Európai Rendszere és az Európai Központi Bank alapokmányának 30.3. cikke alapján a Národná banka Slovenska javára jóváírt követelésről szóló megállapodással (11) összhangban egyenlítik ki.
   4. cikk
   A hozzájárulásokkal megegyező követelések denominációja, kamatozása és lejárata
   (1)   Az EKB 2009. január 1-jei hatállyal és a devizatartalékokat megtestesítő eszközök átadásának elszámolási időpontjaival kapcsolatban a 3. cikkben meghatározott előírásokra tekintettel jóváírja a Národná banka Slovenska javára az annak devizatartalékokat megtestesítő eszközökhöz való hozzájárulásának aggregált, euróban kifejezett értékével megegyező összegű, euróban denominált követelést. Ez a követelés 399 443 637,59 euro összegnek felel meg.
   (2)   Az EKB által a Národná banka Slovenska javára jóváírt követelés után az elszámolás időpontjától kamat fizetendő. A kamat számítása napi alapon történik, a 360 napos számítási módszer alapján, az eurorendszer által a legutolsó fő refinanszírozási műveletében alkalmazott határkamatláb 85 %-ával egyenértékű kamatlábon.
   (3)   A követelés minden pénzügyi év végén kamatozik. Az EKB negyedévente tájékoztatja a Národná banka Slovenskát a felhalmozott összegről.
   (4)   A követelés nem visszakövetelhető.
   5. cikk
   Az EKB tartalékaihoz és céltartalékaihoz való hozzájárulás
   (1)   2009. január 1-jei hatállyal és a 3. cikk (5) és (6) bekezdésével összhangban a Národná banka Slovenska hozzájárul az EKB tartalékaihoz, a tartalékokkal egyenértékű céltartalékokhoz és azon összeghez, amelyet a 2008. december 31-e szerinti eredménykimutatás egyenlege alapján az általános tartalékhoz és a céltartalékhoz még biztosítani kell.
   (2)   A Národná banka Slovenska által hozzájárulásként fizetendő összeget a KBER Alapokmánya 49.2. cikkének második mondatával összhangban határozzák meg. A 49.2. cikkben az „érintett nemzeti központi bank által jegyzett részvények számára” és a „többi nemzeti központi bank által már befizetett részvények számára” való hivatkozások a Národná banka Slovenska és meglévő részt vevő tagállamok NKB-inak az EKB tőkejegyzési kulcsában az EKB/2008/23 határozat szerinti súlyaira utalnak.
   (3)   Az (1) bekezdés alkalmazásában az „EKB tartalékai” és „tartalékokkal egyenértékű céltartalékok” magukban foglalják az általános tartalékot, az átértékelési számlák egyenlegét, illetve az átváltási árfolyamkockázatra, a kamatkockázatra, a piaci árfolyamkockázatra és az aranyárfolyam-kockázatra képzett céltartalékot.
   (4)   Az EKB a 2008. évre vonatkozó éves beszámolóinak Kormányzótanács általi elfogadását követő második munkanap előtt kiszámítja és közli a Národná banka Slovenskával a Národná banka Slovenska által az (1) bekezdés alapján hozzájárulásként befizetendő összeget.
   (5)   A Národná banka Slovenska az EKB-nak a 2008. pénzügyi évre vonatkozó éves kimutatásainak a Kormányzótanács által való jóváhagyását követő második munkanapon megfizeti a következőket:

               a)

               a (4) bekezdés alapján az EKB számára fizetendő összeg; és

               b)

               a (4) bekezdés alapján az EKB számára fizetendő összeg után 2009. január 1-je és az átutalás napja közötti időszakra esedékes kamat összege.

         (6)   Az (5) bekezdés b) pontja alapján járó bármely kamatot napi szinten számítják a 360 napos számítási módszer alapján, az eurorendszer által a legutolsó fő refinanszírozási műveletében alkalmazott határkamatlábbal megegyező kamatlábbal.
   6. cikk
   Hatáskörök
   (1)   Az EKB Igazgatósága a szükséges mértékben utasításokat ad a Národná banka Slovenska számára e határozat további részletei és érvényesítése tekintetében, valamint az esetleg felmerülő problémák tekintetében a megfelelő jogorvoslat nyújtására.
   (2)   Az Igazgatóság által adott minden ilyen utasításról haladéktalanul értesíteni kell a Kormányzótanácsot, és az Igazgatóság tartja magát a Kormányzótanács által a kérdésben elfogadott minden határozathoz.
   7. cikk
   Záró rendelkezés
   Ez a határozat 2009. január 1-jén lép hatályba.

      Kelt Frankfurt am Mainban, 2008. december 31-én.

            az EKB elnöke

         Jean-Claude TRICHET

      (1)  HL L 195., 2008.7.24., 24. o.

      (2)  A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, illetve az Európai Unió alapjait képező szerződések módosításáról szóló szerződés (HL L 236., 2003.9.23., 33. o.).

      (3)  Az Európai Központi Bank 2006. december 15-i EKB/2006/22 határozata az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról (HL L 24., 2007.1.31., 3. o.).

      (4)  Lásd e Hivatalos Lap 66. oldalát.

      (5)  HL L 24., 2007.1.31., 15. o.

      (6)  A 2003. december 18-i EKB/2003/17 határozat a nemzeti központi bankoknak az Európai Központi Bank tőkejegyzési kulcsában való százalékos részesedéséről (HL L 9., 2004.1.15., 27. o.) és az EKB/2008/23 határozat.

      (7)  A 2004. április 22-i EKB/2004/5 határozat a nemzeti központi bankoknak az Európai Központi Bank tőkejegyzési kulcsában való százalékos részesedéséről (HL L 205., 2004.6.9., 5. o.) és a 2006. december 15-i EKB/2006/21 határozat a nemzeti központi bankoknak az Európai Központi Bank tőkejegyzési kulcsában való százalékos részesedéséről (HL L 24., 2007.1.31., 1. o.).

      (8)  Lásd e Hivatalos Lap 77. oldalát.

      (9)  A devizatartalékokat megtestesítő eszközök kezdeti átadásának összetételéről, értékeléséről és szabályairól, valamint kamatozásáról szóló, 1998. november 3-i EKB/2000/15 iránymutatás szerint (HL L 336., 2000.12.30., 114. o.).

      (10)  Elfogadva az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozattal (HL L 80., 2004.3.18., 33. o.).

      (11)  HL C 18., 2009.1.24., 3. o.


title: Az Európai Bizottság elnökének határozata ( 2011. január 10. ) a tudomány és az új technológiák etikájával foglalkozó európai csoport tagjainak kinevezéséről a negyedik mandátum idejére

text:
               15.1.2011

               HU

               Az Európai Unió Hivatalos Lapja

               C 12/9

         AZ EURÓPAI BIZOTTSÁG ELNÖKÉNEK HATÁROZATA
   (2011. január 10.)
   a tudomány és az új technológiák etikájával foglalkozó európai csoport tagjainak kinevezéséről a negyedik mandátum idejére
   2011/C 12/04
   AZ EURÓPAI BIZOTTSÁG ELNÖKE,
   tekintettel a tudomány és az új technológiák etikájával foglalkozó európai csoport (EGE) létrehozásáról, valamint az Európai Bizottság elnökének a tagok kinevezési jogáról szóló, 1997. december 16-i bizottsági határozatra (SEC(97) 2404),
   tekintettel a tudomány és az új technológiák etikájával foglalkozó európai csoport megbízatásának módosításáról szóló, 2001. március 26-i bizottsági határozatra (C(2001) 691),
   tekintettel a tudomány és az új technológiák etikájával foglalkozó európai csoport mandátumának meghosszabbításáról szóló, 2005. május 11-i 2005/383/EK bizottsági határozatra, és e mandátumnak a 2009/757/EK bizottsági határozattal (1) történő meghosszabbítására,
   tekintettel a tudomány és az új technológiák etikájával foglalkozó európai csoport mandátumának meghosszabbításáról szóló, 2009. december 23-i 2010/1/EU bizottsági határozatra (2),
   mivel:

               (1)

               Az EGE az Európai Bizottság független és multidiszciplináris, legfeljebb tizenöt tagból álló tanácsadó testülete.

               (2)

               A felhívást követően 152 szándéknyilatkozat érkezett (3). Tizennégy korábbi EGE-tag újraválasztható (4), közülük tizenketten jelezték, hogy szeretnének ezzel a lehetőséggel élni.

               (3)

               Szükséges az EGE tagjai körében a megfelelő szakmai gyakorlat és tapasztalat biztosítása.

               (4)

               A tagokat ad personam nevezik ki, személyes hozzáértésük és készségeik alapján,

         A KÖVETKEZŐKÉPPEN HATÁROZOTT:
   1. cikk
   A következő EGE-tagok megbízatása került öt éves időtartamú meghosszabbításra:

               1.

               Emmanuel Agius

               2.

               Inez de Beaufort

               3.

               Hille Haker

               4.

               Julian Kinderlerer

               5.

               Linda Nielsen

               6.

               Paula Martinho da Silva

               7.

               Pere Puigdoménech Rosell

               8.

               Günter Virt

         2. cikk
   A következő személyeket nevezték ki EGE-tagoknak, öt éves időtartamra:

               1.

               Peter Dabrock

               2.

               Andrzej Górski

               3.

               Ritva Tuulikki Halila

               4.

               Herman Nys

               5.

               Siobhán Marie O'Sullivan

               6.

               Laura Palazzani

               7.

               Marie-Jo Thiel

         3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2011. január 10-én.

            a Bizottság részéről

            az elnök

         José Manuel BARROSO

      (1)  HL L 270., 2009 10 15., 18. o.

      (2)  HL L 1., 2010.1.5., 8. o.

      (3)  Lásd a 2010/1/EU határozat 3. cikke (2) bekezdésének negyedik számozatlan bekezdését: „Az EGE tagjainak kiválasztása szándéknyilatkozat benyújtására vonatkozó nyílt felhívás alapján történik.”

      (4)  Lásd a 2010/1/EU határozat 3. cikke (2) bekezdésének harmadik számozatlan bekezdését: „Az EGE minden egyes tagja öt évre szóló kinevezést kap. A kinevezés kétszer hosszabbítható meg ugyanilyen időtartamra.”


               27.7.2016

               HU

               Az Európai Unió Hivatalos Lapja

               C 274/47

         P8_TA(2014)0034
   A Bizottság megválasztása
   Az Európai Parlament 2014. október 22-i határozata a Bizottság megválasztásáról (2014/2164(INS))
   (2016/C 274/10)

      Az Európai Parlament,

               —

               tekintettel az Európai Unióról szóló szerződés 17. cikke (7) bekezdésének második és harmadik albekezdésére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel a 2014. június 27-i 2014/414/EU európai tanácsi határozatra (1), amely Jean-Claude Junckert javasolja a Bizottság elnökének,

               —

               tekintettel Jean-Claude Junckernek a 2014. július 15-i plenáris ülésen tett nyilatkozatára és politikai irányvonalainak ismertetésére,

               —

               tekintettel a 2014. július 15-i határozatára (2), amely Jean-Claude Junckert választotta meg a Bizottság elnökének,

               —

               tekintettel a Bizottság megválasztott elnökének jóváhagyásával hozott, az Unió külügyi és biztonságpolitikai főképviselőjének kinevezéséről szóló, 2014. augusztus 30-i 2014/639/EU európai tanácsi határozatra (3),

               —

               tekintettel a Bizottság megválasztott elnökével közös megegyezésben hozott, a Tanács javaslata alapján a Bizottság tagjaivá kinevezendő további személyek listájának elfogadásáról, valamint a 2014/648/EU, Euratom határozat hatályon kívül helyezéséről és felváltásáról szóló, 2014. október 15-i 2014/716/EU, Euratom tanácsi határozatra (4),

               —

               tekintettel a biztosjelölteknek a parlamenti bizottságok előtt és az Elnökök Értekezletének valamennyi képviselő számára nyitott ülésén, 2014. szeptember 29. és október 20. között tartott meghallgatásaira, továbbá a biztosjelölteknek a meghallgatásokat követő értékeléseire,

               —

               tekintettel a Bizottsági Elnökök Értekezlete 2014. október 21-i ülésén és az Elnökök Értekezlete 2014. október 21-i ülésén lefolytatott vizsgálatra,

               —

               tekintettel a Bizottság megválasztott elnöke által a plenáris ülésen, 2014. október 22-én tett nyilatkozatra,

               —

               tekintettel eljárási szabályzata 118. cikkére és XVI. mellékletére,

               1.

               megadja hozzájárulását a Bizottság elnökének, külkapcsolatokért felelős alelnökének (az Unió külügyi és biztonságpolitikai főképviselőjének) és többi tagjának testületként történő kinevezéséhez, a 2019. október 31-ig tartó hivatali időszakra;

               2.

               utasítja elnökét, hogy továbbítsa ezt a határozatot az Európai Tanácsnak, a Miniszterek Tanácsának, valamint a Bizottság megválasztott elnökének.

      (1)  HL L 192., 2014.7.1., 52. o.

      (2)  Elfogadott szövegek, P8_TA(2014)0002.

      (3)  HL L 262., 2014.9.2., 6. o.

      (4)  HL L 299., 2014.10.17., 29. o.


title: A Tanács (EU) 2015/1773 határozata (2015. október 1.) az Európai Unió nevében az EGT Vegyes Bizottságban az EGT-megállapodás XXI. mellékletének (Statisztika) módosításával kapcsolatban képviselendő álláspontról (Energiastatisztika)

text:
               3.10.2015

               HU

               Az Európai Unió Hivatalos Lapja

               L 258/7

         A TANÁCS (EU) 2015/1773 HATÁROZATA
   (2015. október 1.)
   az Európai Unió nevében az EGT Vegyes Bizottságban az EGT-megállapodás XXI. mellékletének (Statisztika) módosításával kapcsolatban képviselendő álláspontról (Energiastatisztika)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 338. cikke (1) bekezdésére, összefüggésben a 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XXI. mellékletének módosításáról.

               (3)

               A 431/2014/EU bizottsági rendeletet (3) bele kell foglalni az EGT-megállapodásba.

               (4)

               Az EGT-megállapodás XXI. mellékletét ezért ennek megfelelően módosítani kell.

               (5)

               Ezért az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Unió által az EGT Vegyes Bizottságban az EGT-megállapodás XXI. mellékletének (Statisztika) módosításával kapcsolatban elfogadandó álláspontnak az EGT Vegyes Bizottság e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2015. október 1-jén.

            a Tanács nevében

            az elnök

         E. SCHNEIDER

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  A Bizottság 431/2014/EU rendelete (2014. április 24.) az energiastatisztikáról szóló 1099/2008/EK európai parlamenti és tanácsi rendeletnek a háztartások energiafogyasztása éves statisztikájának végrehajtása tekintetében történő módosításáról (HL L 131., 2014.5.1., 1. o.).

      TERVEZET
      AZ EGT VEGYES BIZOTTSÁG …/2015 HATÁROZATA
      (…)
      az EGT-megállapodás XXI. mellékletének (Statisztika) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  Az energiastatisztikáról szóló 1099/2008/EK európai parlamenti és tanácsi rendeletnek a háztartások energiafogyasztása éves statisztikájának végrehajtása tekintetében történő módosításáról szóló, 2014. április 24-i 431/2014/EU bizottsági rendeletet (1) bele kell foglalni az EGT-megállapodásba.

                  (2)

                  Az EGT-megállapodás XXI. mellékletét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      A XXI. melléklet 26a. pontja (1099/2008/EK európai parlamenti és tanácsi rendelet) helyébe a következő szöveg lép:
      „32008 R 1099: Az Európai Parlament és a Tanács 2008. október 22-i 1099/2008/EK rendelete az energiastatisztikáról (HL L 304., 2008.11.14., 1. o.), az alábbi módosításokkal:

                  —

                     32013 R 0147: A Bizottság 2013. február 13-i 147/2013/EU rendelete (HL L 50., 2013.2.22., 1. o.).

                  —

                     32014 R 0431: A Bizottság 2014. április 24-i 431/2014/EU rendelete (HL L 131., 2014.5.1., 1. o.).

            A rendelet rendelkezései e megállapodás alkalmazásában a következő kiigazításokkal értendők:

                  a)

                  Liechtenstein mentesül az e rendeletben előírt adatgyűjtés alól; kivételt képeznek ez alól a különböző energiatermékek importjára és exportjára, valamint a villamosenergia-termelésre vonatkozó adatok, amelyeket az éves energiastatisztika (B. melléklet) céljából kell összegyűjteni.

                  b)

                  Izland mentesül a B. mellékletben meghatározott aggregátumok jelentése alól a lakossági szektor energiafogyasztásának az A. melléklet 2.3. szakaszában meghatározott végfelhasználás-típusok szerinti részletes lebontásával (helyiségfűtés, helyiségek hűtése, vízmelegítés, főzés, világítás, villamos háztartási készülékek és egyéb végfelhasználás) kapcsolatban.”

            2. cikk
      A 431/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat …-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 131., 2014.5.1., 1. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács (EU) 2017/312 határozata (2017. február 17.) a Régiók Bizottságának a Szlovák Köztársaság által javasolt két tagja és két póttagja kinevezéséről

text:
               23.2.2017

               HU

               Az Európai Unió Hivatalos Lapja

               L 45/12

         A TANÁCS (EU) 2017/312 HATÁROZATA
   (2017. február 17.)
   a Régiók Bizottságának a Szlovák Köztársaság által javasolt két tagja és két póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a szlovák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Vladimír BAJAN és Peter CHUDÍK hivatali idejének lejártát követően a Régiók Bizottsága két tagjának helye megüresedett.

               (3)

               Radoslav ČUHA hivatali idejének lejártát követően a Régiók Bizottsága egy póttagjának helye megüresedett.

               (4)

               Ján FERENČÁK-nak a Régiók Bizottsága tagjává történő kinevezését követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Ján FERENČÁK, Mayor of Kežmarok,

                           —

                           Miloslav REPASKÝ, Member of the regional parliament of the Prešov Self-Governing Region,

               b)

               póttagként:

                           —

                           Ľuboš TOMKO, Mayor of Stará Ľubovňa,

                           —

                           Miroslav BENKO, Member of the regional parliament of the Prešov Self-Governing Region.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. február 17.

            a Tanács részéről

            az elnök

         E. BARTOLO

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Tanács határozata ( 2010. március 22. ) a munkahelyi biztonsági és egészségvédelmi tanácsadó bizottság lengyel tagjainak és póttagjainak kinevezéséről

text:
               1.4.2010

               HU

               Az Európai Unió Hivatalos Lapja

               C 87/11

         A TANÁCS HATÁROZATA
   (2010. március 22.)
   a munkahelyi biztonsági és egészségvédelmi tanácsadó bizottság lengyel tagjainak és póttagjainak kinevezéséről
   2010/C 87/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i 2003/C 218/01 tanácsi határozatra (1), és különösen annak 3. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               2010. február 16-i határozatában (2) a Tanács kinevezte a munkahelyi biztonsági és egészségvédelmi tanácsadó bizottság tagjait és póttagjait a 2010. március 1. és 2013. február 28. közötti időszakra, bizonyos tagok és póttagok, köztük a munkavállalói és a munkáltatói szervezetek képviselőinek kategóriájába tartozó lengyel tagok és póttagok kivételével.

               (2)

               A betöltetlen helyekre a lengyel kormány benyújtotta jelöléseit,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a 2013. február 28-ig terjedő hivatali időre kinevezi a munkahelyi biztonsági és egészségvédelmi tanácsadó bizottság következő tagjait és póttagjait:

               I.

                  A Munkavállalói Szervezetek Képviselői

                           Tag

                           Póttagok

                           Iwona PAWLACZYK

                           Mariusz ŁUSZCZYK
                           Andrzej SZCZEPANIAK

               II.

                  A Munkáltatói Szervezetek Képviselői

                           Tag

                           Póttagok

                           Zbigniew ŻUREK

                           Jacek MĘCINA
                           Marek KOŁODZIEJSKI

      Kelt Brüsszelben, 2010. március 22-én.

            a Tanács részéről

            az elnök

         M. Á. MORATINOS

      (1)  HL C 218., 2003.9.13., 1. o.

      (2)  A Hivatalos Lapban még nem tették közzé.


title: A Végrehajtó Bizottság határozata (1998. április 21.) a kiadott vízumokra vonatkozó statisztikák helyi szintű cseréjéről (SCH/Com-ex (98)12)

text:
Fontos jogi nyilatkozat

|

41998D0012

Hivatalos Lap L 239 , 22/09/2000 o. 0196 - 0196

		A végrehajtó Bizottság határozata(1998. április 21.)a kiadott vízumokra vonatkozó statisztikák helyi szintű cseréjéről(SCH/Com-ex (98)12)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 9. cikkére,tekintettel a fent említett egyezmény 16. cikkére,mivel a kiadott és a hivatalosan elutasított vízumokra vonatkozó statisztikai adatok helyi szintű átadása lehetővé teszi a különböző külképviseletek számára, hogy betekintést nyerjenek az illetékességi körükbe tartozó országokból érkező vízumkérelmek alakulásába általában, valamint a kérelmeknek az egyik schengeni állam képviseletétől egy másik schengeni állam képviseletéhez történő esetleges eltolódásaiba;mivel a fent említett betekintés lehetővé teszi a helyi konzuli együttműködést abból a célból, hogy megvizsgálják a feltárt folyamatok, különösen a "visa shopping" – gal kapcsolatos tendenciák okait, gyakorlati következtetéseket vonjanak le, és adott esetben megtegyék a szükséges ajánlásokat nemzeti hatóságaiknak,tekintettel a diplomáciai és konzuli képviseletekre nehezedő súlyos adminisztratív teherre, amelyet a kiadott és hivatalosan elutasított rövid távú tartózkodásra jogosító vízumokra vonatkozó havi statisztikák cseréje jelentene, amelyet a II. Munkacsoport kér SCH/II (95) 50 rev. 2. feljegyzésében a Központi Csoporttól,mivel másrészről korlátozott területi érvényességű vízum csak kivételes esetben adható ki, az ilyen vízumok kiadására vonatkozó statisztikák helyi szintű cseréjét továbbra is havonta kell végezni,A KÖVETKEZŐKÉPPEN HATÁROZOTT:1. A kiadott és hivatalosan elutasított rövid távú tartózkodásra jogosító vízumokra, a tranzitvízumokra és a repülőtéri tranzitvízumokra vonatkozó statisztikákat negyedévenként kell kicserélni.2. A Schengeni Végrehajtási Egyezmény 16. cikkéből eredő kötelezettségek sérelme nélkül, amelyeket a Közös konzuli utasítás 14. melléklete világos szövegezéssel tartalmaz, és amelyek alapján a schengeni államok 72 órán belül kötelesek a korlátozott területi érvényességű vízumok kiadására vonatkozó adatokat közölni, a schengeni diplomáciai és konzuli képviseleteket ezennel határozottan emlékezteti arra a kötelezettségükre (SCH/Com-ex (95) decl. 4), hogy havonta cseréljék ki az előző hónapban kibocsátott korlátozott területi érvényességű vízumokra vonatkozó statisztikai adatokat, és azokat a saját központi hatóságuknak is továbbítsák.3. A Közös konzuli utasítás VIII. fejezetét ennek megfelelően kell kiegészíteni [1].Brüsszel, 1998. április 21.az elnökJ. Vande Lanotte[1] Lásd SCH/Com-ex (99)13.--------------------------------------------------


title: A Tanács határozata ( 2013. július 15. ) az Európai Vegyianyag-ügynökség egy igazgatósági tagjának kinevezéséről

text:
               18.7.2013

               HU

               Az Európai Unió Hivatalos Lapja

               C 204/12

         A TANÁCS HATÁROZATA
   (2013. július 15.)
   az Európai Vegyianyag-ügynökség egy igazgatósági tagjának kinevezéséről
   2013/C 204/06
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet úgy rendelkezik, hogy az Európai Vegyianyag-ügynökség igazgatóságának (a továbbiakban: igazgatóság) tagjaiként a Tanács tagállamonként egy képviselőt nevez ki.

               (2)

               A Tanács a 2011. május 17-i határozatával (2) kinevezett 15 igazgatósági tagot.

               (3)

               A Tanács a 2012. március 9-i határozatával (3) Paulo Guilherme DA SILVA LEMOS-t az igazgatóság tagjává nevezte ki.

               (4)

               A portugál kormány értesítette a Tanácsot arról, hogy az igazgatóság portugál képviselőjét le kívánja váltani, és jelölést nyújtott be az új képviselőre vonatkozóan, akit a 2015. május 31-ig terjedő időszakra kell kinevezni,

         ELFOGADTA A KÖVETKEZŐ HATÁROZATOT:
   1. cikk
   Paulo Guilherme DA SILVA LEMOS helyére a 2013. július 15-től2015. május 31-ig terjedő időszakra Ana Teresa PINHEIRO DOS SANTOS DIOGO PEREZ – portugál állampolgár, született 1966. december 3-án – kerül kinevezésre az Európai Vegyianyag-ügynökség igazgatósági tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 15-én.

            a Tanács részéről

            az elnök

         V. JUKNA

      (1)  HL L 396., 2006.12.30, 1. o.

      (2)  HL C 151., 2011.5.21., 1. o.

      (3)  HL C 74., 2012.3.13., 7. o.


title: 2011/673/: A Tanács határozata ( 2011. október 10. ) az Európai Gazdasági és Szociális Bizottság egy német tagjának kinevezéséről

text:
               13.10.2011

               HU

               Az Európai Unió Hivatalos Lapja

               L 268/16

         A TANÁCS HATÁROZATA
   (2011. október 10.)
   az Európai Gazdasági és Szociális Bizottság egy német tagjának kinevezéséről
   (2011/673/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a német kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU határozatot (1).

               (2)

               Thomas ILKA hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács dr. Sabine HEPPERLE-t (Leiterin der Vertretung des DIHK bei der EU) a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2011. október 10-én.

            a Tanács részéről

            az elnök

         A. KRASZEWSKI

      (1)  HL L 251., 2010.9.25., 8. o.


title: 2004/582/EK: A tagállamok kormányainak a Tanács keretében ülésező képviselői által elfogadott határozata (2004. április 29.) az ATHENA részére nyújtott kiváltságokról és mentességekről

text:
               6.8.2004

               HU

               Az Európai Unió Hivatalos Lapja

               L 261/14

         A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐI ÁLTAL ELFOGADOTT HATÁROZATA(2004. április 29.)
   az ATHENA részére nyújtott kiváltságokról és mentességekről
   (2004/582/EK)
   E jogi aktus magyar nyelvi változatát az Európai Unió Hivatalos Lapjának különkiadásában teszik közzé, az intézmények és az Európai Központi Bank által 2004. május 1-je előtt elfogadott dokumentumokkal együtt. E különkiadás kötetei 2004. május 1-je és 2004 vége között folyamatosan jelennek meg.


title: A Tanács határozata (2000. március 27.) az útiokmányok hamisítása elleni küzdelem érdekében folytatott információcsere javításáról

text:
Fontos jogi nyilatkozat

|

32000D0261

Hivatalos Lap L 081 , 01/04/2000 o. 0001 - 0003

		A Tanács határozata(2000. március 27.)az útiokmányok hamisítása elleni küzdelem érdekében folytatott információcsere javításáról(2000/261/IB)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 34. cikke (2) bekezdésének c) pontjára,tekintettel a Németországi Szövetségi Köztársaság kezdeményezésére [1],tekintettel az Európai Parlament véleményére [2],mivel:(1) A hamis útiokmányok előfordulása riasztó méreteket öltött.(2) A Tanács 1998. december 3-i együttes fellépésével [3] létrehozta a számítógépes képarchiváló és képátviteli rendszert (FADO).(3) A hamis útiokmányokkal kapcsolatos információcsere javítása lehetővé teszi az okmányok hamisításának korlátozását, és eredményesen járul hozzá a bűnözés és az embercsempészet elleni harchoz.(4) A egységes információgyűjtés meg fogja könnyíteni és fel fogja gyorsítani a büntetőeljárás lefolytatását.(5) Ez a határozat nem érinti a tagállamok útlevelek, útiokmányok, vízumok vagy egyéb személyazonossági okmányok elfogadására vonatkozó hatáskörét,A KÖVETKEZŐKÉPPEN HATÁROZOTT:1. cikk(1) A tagállamok között a hamis okmányokkal kapcsolatos információcsere további javítása érdekében a hamis útiokmányok felderítésének jelentésére szolgáló értesítési rendszert kell használni. A rendszer a következő célt szolgálja:a) ellenőrzésük során megkönnyíti a hamis útiokmányok felderítését, ésb) növeli az ellopott útiokmányok utáni nyomozás eredményességét,különleges figyelmet fordítva az útiokmány sorszámára.(2) Az információcsere nem terjed ki a személyes adatokra.2. cikk(1) Az 1. cikk szerinti információátadás céljára az I. mellékletben szereplő nyomtatványminta szolgál.(2) Az egyes tagállamok központi hatóságai közvetlenül és késedelem nélkül cserélnek információt a többi tagállam központi hatóságával. Ezenkívül értesítik a Tanács Főtitkárságát is.3. cikk(1) Azon információk egységes gyűjtése érdekében, amelyekre adott esetben a hamis útiokmányokkal kapcsolatos későbbi büntetőeljárások során lehet szükség, a tagállamok, amilyen mértékben csak lehetséges, a II. melléklet szerinti kérdőívet használják.(2) Az (1) bekezdésben említett büntetőeljáráshoz szükséges adatokat a nemzeti jogszabályoknak és a nemzetközi egyezményeknek megfelelően közlik a többi tagállammal.4. cikkEz a határozat a Hivatalos Lapban való kihirdetését követő három hónap eltelte után lép hatályba.Kelt Brüsszelben, 2000. március 27-én.a Tanács részérőlaz elnökF. Gomes[1] HL C 176., 1999.6.22., 1. o.[2] 1999. november 19-i vélemény (a Hivatalos Lapban még nem tették közzé).[3] HL L 333., 1998.12.9., 4. o.--------------------------------------------------I. MELLÉKLET+++++ TIFF +++++--------------------------------------------------II. MELLÉKLETKÉRDŐÍVa hamis okmányok használóinak kikérdezése az Európai Unió tagállamainak a hamis útiokmányokra vonatkozó eseti információival kapcsolatban1. Az okmány használójára vonatkozó adatok(további kérdések, tanúként idézés stb. céljára):Vezetéknév, utónév, egyéb név/álnév/ragadványnév, születési idő, hely, nem, állampolgárság, elérhetőségi cím.2. Az útvonalra és a hamis okmány használatának okára vonatkozó adatok3. A hamisítóra/előállítóra/értékesítőre/szervezetre vonatkozó adatok3.1. Mikor, hol [1] és kitől [2] kapta a hamis okmányt?3.2. Mikor és hol [3] került sor az első kapcsolatfelvételre?3.3. Milyen feltételeknek kellett megfelelnie, hogy megkapja az okmányt?(útlevélfényképek, aláírások, előleg stb.)3.4. Mikor, hogyan és hol [4] került sor a hamis okmány átadására?Volt-e megbeszélve találkozóhely?3.5. Mennyibe került a hamis okmány?3.6. Mikor, hogyan és hol [5] került sor a pénz átadására?3.7. Milyen mértékben vettek részt más személyek? Kik voltak ezek?Ismer-e más, az ügyben érintett személyeket? Közvetítőket? [6]3.8. Ki [7] a hamisító és hol [8] állították elő a hamis okmányt?3.9. Kaphatott volna egyéb (hamisított) okmányokat is?3.10. Ki [9] kapott még hasonló hamis okmányt?3.11. Ho [10] vannak a valódi okmányai?(Amennyiben más személyeknek, például az embercsempésznek [11] adta át, az útlevél pontos adatai, az útlevél számával együtt.)3.12. Tud-e adni további, az ügyre vonatkozó információkat?[1] Helyszín megadása esetén tüntesse fel a következőket:ország, város, épület, lakás, üzlethelyiség, pályaudvar, étterem, egyéb helyszín, közlekedési eszköz pontos meghatározása és/vagy leírása.[2] Személyes adatok, vezetéknév, utónév, egyéb név/álnév/ragadványnév, születési idő, hely, nem, állampolgárság és egyéb fontos adatok, például személyleírása, szemmel látható kora, magassága, súlya, haja színe, különös ismertetőjelei, beszélt nyelve, címei, telefonszámai, járművei (gyártmány, szín, rendszám, különös ismertetőjelek).[3] Helyszín megadása esetén tüntesse fel a következőket:ország, város, épület, lakás, üzlethelyiség, pályaudvar, étterem, egyéb helyszín, közlekedési eszköz pontos meghatározása és/vagy leírása.[4] Helyszín megadása esetén tüntesse fel a következőket:ország, város, épület, lakás, üzlethelyiség, pályaudvar, étterem, egyéb helyszín, közlekedési eszköz pontos meghatározása és/vagy leírása.[5] Helyszín megadása esetén tüntesse fel a következőket:ország, város, épület, lakás, üzlethelyiség, pályaudvar, étterem, egyéb helyszín, közlekedési eszköz pontos meghatározása és/vagy leírása.[6] Személyes adatok, vezetéknév, utónév, egyéb név/álnév/ragadványnév, születési idő, hely, nem, állampolgárság és egyéb fontos adatok, például személyleírása, szemmel látható kora, magassága, súlya, haja színe, különös ismertetőjelei, beszélt nyelve, címei, telefonszámai, járművei (gyártmány, szín, rendszám, különös ismertetőjelek).[7] Személyes adatok, vezetéknév, utónév, egyéb név/álnév/ragadványnév, születési idő, hely, nem, állampolgárság és egyéb fontos adatok, például személyleírása, szemmel látható kora, magassága, súlya, haja színe, különös ismertetőjelei, beszélt nyelve, címei, telefonszámai, járművei (gyártmány, szín, rendszám, különös ismertetőjelek).[8] Helyszín megadása esetén tüntesse fel a következőket:ország, város, épület, lakás, üzlethelyiség, pályaudvar, étterem, egyéb helyszín, közlekedési eszköz pontos meghatározása és/vagy leírása.[9] Személyes adatok, vezetéknév, utónév, egyéb név/álnév/ragadványnév, születési idő, hely, nem, állampolgárság és egyéb fontos adatok, például személyleírása, szemmel látható kora, magassága, súlya, haja színe, különös ismertetőjelei, beszélt nyelve, címei, telefonszámai, járművei (gyártmány, szín, rendszám, különös ismertetőjelek).[10] Helyszín megadása esetén tüntesse fel a következőket:ország, város, épület, lakás, üzlethelyiség, pályaudvar, étterem, egyéb helyszín, közlekedési eszköz pontos meghatározása és/vagy leírása.[11] Személyes adatok, vezetéknév, utónév, egyéb név/álnév/ragadványnév, születési idő, hely, nem, állampolgárság és egyéb fontos adatok, például személyleírása, szemmel látható kora, magassága, súlya, haja színe, különös ismertetőjelei, beszélt nyelve, címei, telefonszámai, járművei (gyártmány, szín, rendszám, különös ismertetőjelek).--------------------------------------------------


title: 2012/386/EU: Az Európai Központi Bank határozata ( 2012. július 3. ) az eurorendszer refinanszírozási műveleteivel és a biztosítékok elfogadásával kapcsolatos további átmeneti intézkedésekről szóló EKB/2011/25 határozat módosításáról (EKB/2012/12)

text:
               14.7.2012

               HU

               Az Európai Unió Hivatalos Lapja

               L 186/38

         AZ EURÓPAI KÖZPONTI BANK HATÁROZATA
   (2012. július 3.)
   az eurorendszer refinanszírozási műveleteivel és a biztosítékok elfogadásával kapcsolatos további átmeneti intézkedésekről szóló EKB/2011/25 határozat módosításáról
   (EKB/2012/12)
   (2012/386/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére és 18.2. cikkére,
   mivel:

               (1)

               A Központi Bankok Európai Rendszere és az Európai Központi Bank Alapokmányának 18.1. cikkében foglaltak alapján az Európai Központi Bank („EKB”) és az eurót bevezetett tagállamok nemzeti központi bankjai (a továbbiakban: az NKB-k) hitelműveleteket végezhetnek hitelintézetekkel és más piaci szereplőkkel, megfelelő fedezet mellett történő hitelnyújtás révén. Az eurorendszer monetáris politikai műveleteihez elfogadható fedezetre vonatkozó követelmények az eurorendszer monetáris politikai eszközeiről és eljárásairól szóló, 2011. szeptember 20-i EKB/2011/14 iránymutatás (1) I. mellékletében kerültek meghatározásra.

               (2)

               Az EKB Kormányzótanácsa szükségesnek tartja az EKB/2011/14 iránymutatás I. mellékletének 6.2.3.2. szakaszában meghatározott, a közeli kapcsolatra vonatkozó kivétel felülvizsgálatát az ügyfelek által kibocsátott és saját fedezeti célokra felhasznált, a kormány által garantált banki kötvények vonatkozásában.

               (3)

               Az eurorendszer hitelműveleteiben részt vevő ügyfelek számára lehetővé kell tenni, hogy a saját felhasználású, kormány által garantált banki kötvények aktuális mennyiségét növeljék, kivételes körülmények fennállása esetén a Kormányzótanács előzetes jóváhagyásával.

               (4)

               A Kormányzótanácshoz előzetes jóváhagyás iránt benyújtott kérelemhez csatolni kell egy finanszírozási tervet.

               (5)

               Ennélfogva az eurorendszer refinanszírozási műveleteivel és a biztosítékok elfogadásával kapcsolatos további átmeneti intézkedésekről szóló, 2011. december 14-i EKB/2011/25 határozatot (2) megfelelően módosítani kell,

         ELFOGADTA EZT A HATÁROZATOT:
   1. cikk
   Módosítás
   Az EKB/2011/25 határozat a következő 4b. cikkel egészül ki:

      „4b. cikk
      Kormány által garantált banki kötvények elfogadása
      (1)   Azok az ügyfelek, amelyek EGT-beli adókivetésre jogosult közszektorbeli intézmények által garantált, elfogadható banki kötvényeket bocsátanak ki, nem nyújthatnak be az eurorendszer hitelműveleteihez fedezetként a velük szoros vagy hasonló kapcsolatban álló jogalanyok által kibocsátott kötvényeket az e határozat hatálybalépésének napján fedezetként már benyújtott ilyen kötvények névértékét meghaladó mértékben.
      (2)   Kivételes esetekben a Kormányzótanács határozhat az (1) bekezdésben megállapított követelménytől való eltérésről. Az eltérés iránti kérelemhez finanszírozási tervet kell csatolni.”

   2. cikk
   Hatálybalépés
   Ez a határozat az elfogadása napján lép hatályba.

      Kelt Frankfurt am Mainban, 2012. július 3-án.

            az EKB elnöke

         Mario DRAGHI

      (1)  HL L 331., 2011.12.14., 1. o.

      (2)  HL L 341., 2011.12.22., 65. o.


title: A Tanács (EU) 2015/1389 határozata (2015. május 7.) az Európai Unió és tagállamai, valamint a Moldovai Köztársaság között a közös légtér létrehozásáról létrejött megállapodást a Horvát Köztársaság Európai Unióhoz való csatlakozásának figyelembevétele céljából módosító jegyzőkönyvnek az Unió és tagállamai nevében történő aláírásáról és ideiglenes alkalmazásáról

text:
               14.8.2015

               HU

               Az Európai Unió Hivatalos Lapja

               L 215/1

         A TANÁCS (EU) 2015/1389 HATÁROZATA
   (2015. május 7.)
   az Európai Unió és tagállamai, valamint a Moldovai Köztársaság között a közös légtér létrehozásáról létrejött megállapodást a Horvát Köztársaság Európai Unióhoz való csatlakozásának figyelembevétele céljából módosító jegyzőkönyvnek az Unió és tagállamai nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (5) bekezdésével,
   tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   mivel:

               (1)

               2012. szeptember 14-én a Tanács felhatalmazta a Bizottságot, hogy az Európai Unió és tagállamai, valamint a Horvát Köztársaság nevében tárgyalásokat kezdjen az Európai Unió és tagállamai, valamint a Moldovai Köztársaság között a közös légtér létrehozásáról létrejött megállapodást (1) a Horvát Köztársaság Európai Unióhoz való csatlakozásának figyelembevétele céljából módosító jegyzőkönyv (a továbbiakban: jegyzőkönyv) megkötéséről.

               (2)

               A tárgyalások 2014. szeptember 16-án sikeresen lezárultak.

               (3)

               A jegyzőkönyvet – figyelemmel a későbbi időpontban való megkötésére – az Unió és a tagállamok nevében alá kell írni.

               (4)

               A jegyzőkönyvet ideiglenesen kell alkalmazni,

         ELFOGADTA EZT A HATÁROZATOT:
   1. cikk
   A Tanács engedélyezi az Európai Unió és tagállamai, valamint a Moldovai Köztársaság között a közös légtér létrehozásáról létrejött megállapodást a Horvát Köztársaság Európai Unióhoz való csatlakozásának figyelembevétele céljából módosító jegyzőkönyvnek az Európai Unió és tagállamai nevében történő aláírását, figyelemmel az említett jegyzőkönyv megkötésére.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió és tagállami nevében történő aláírására jogosult személy(eke)t.
   3. cikk
   A jegyzőkönyv annak 3. cikke (2) bekezdése értelmében a felek általi aláírásától (2) hatálybalépéséig ideiglenesen alkalmazandó.
   4. cikk
   Ez a határozat az elfogadásának napján lép hatályba.

      Kelt Brüsszelben, 2015. május 7-én.

            a Tanács részéről

            az elnök

         E. RINKĒVIČS

      (1)  A megállapodás szövege a HL L 292., 2012.10.20., 3. o.. oldalán került közzétételre.

      (2)  A Tanács Főtitkársága gondoskodik a jegyzőkönyv ideiglenes alkalmazása kezdő időpontjának az Európai Unió Hivatalos Lapjában történő közzétételéről.


title: A Bizottság határozata ( 2009. december 14. ) az egyes tagállamokban előforduló klasszikus sertéspestissel kapcsolatos járványügyi intézkedésekről szóló 2008/855/EK határozat módosításáról (az értesítés a C(2009) 9909. számú dokumentummal történt) (EGT-vonatkozású szöveg)

text:
               15.12.2009

               HU

               Az Európai Unió Hivatalos Lapja

               L 328/76

      A BIZOTTSÁG HATÁROZATA

   (2009. december 14.)
   az egyes tagállamokban előforduló klasszikus sertéspestissel kapcsolatos járványügyi intézkedésekről szóló 2008/855/EK határozat módosításáról
   (az értesítés a C(2009) 9909. számú dokumentummal történt)
   (EGT-vonatkozású szöveg)
   (2009/952/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:

               (1)

               A 2008/855/EK bizottsági határozat (3) bizonyos járványügyi intézkedéseket ír elő, melyeket a szóban forgó határozat mellékletében meghatározott tagállamokban, illetve azok régióiban előforduló klasszikus sertéspestis esetén kell alkalmazni.

               (2)

               A 2008/855/EK határozat 7. cikke előírja, hogy azok az érintett tagállamok, melyeken belül találhatók az említett területek, nem szállíthatnak más tagállamba a határozat mellékletének III. részében felsorolt területeken lévő gazdaságokból friss sertéshúst, és részben vagy teljes egészében ilyen húsból készült előkészített húst és húskészítményt.

               (3)

               A 2008/855/EK határozat 2009. december 31-ig van hatályban. Tekintettel a Bulgária, Németország, Franciaország, Magyarország és Szlovákia egyes területein kialakult járványügyi helyzetre, helyénvaló az említett határozat alkalmazási időszakának 2011. december 31-ig történő meghosszabbítása.

               (4)

               A Romániából kiinduló klasszikus sertéspestis más tagállamokra való átterjedésének megakadályozása érdekében elfogadták a romániai klasszikus sertéspestissel kapcsolatos átmeneti állat-egészségügyi ellenőrző intézkedésekről szóló, 2006. november 14-i 2006/779/EK bizottsági határozatot (4). Ez a határozat 2009. december 31-ig alkalmazandó.

               (5)

               A Románia által a Bizottságnak továbbított információk szerint jelentősen javult a klasszikus sertéspestissel kapcsolatos helyzet a szóban forgó tagállamban. A rendelkezésre álló adatok alapján azonban továbbra is kiegészítő járványügyi intézkedéseket kell alkalmazni Romániában a klasszikus sertéspestisre vonatkozóan. Emiatt helyénvaló Románia felvétele a 2008/855/EK határozat mellékletének III. részébe. A Romániában 2010 első félévében végzendő uniós ellenőrzés eredményei alapján felül kell vizsgálni Romániának a 2008/855/EK határozat mellékletének III. részébe történő felvételét.

               (6)

               A 2008/855/EK határozat mellékletének III. részében felsorolt területekre az említett részben nem felsorolt területekről érkező friss sertéshús és részben vagy teljes egészében sertéshúsból készült előkészített hús és húskészítmény biztonságosságának garantálása érdekében a szóban forgó árukat előállító, tároló és feldolgozó létesítményeket az illetékes hatóságnak engedélyeznie kell, és erről értesíteni szükséges a Bizottságot. Ezenkívül az ilyen hús, húskészítmények vagy előkészített hús előállításának, tárolásának és feldolgozásának elkülönítve kell történnie azon más termékekétől, melyek részben vagy teljes egészében az említett határozat mellékletének III. részében felsorolt területeken lévő gazdaságokból származó húsból készültek.

               (7)

               A 2008/855/EK határozat mellékletének III. részében felsorolt területekre az említett részben nem felsorolt területekről érkező friss sertéshús és részben vagy teljes egészében friss húsból készült előkészített hús és húskészítmények nyomonkövethetőségének biztosítása érdekében megfelelő jelöléssel kell ellátni a húst, húskészítményeket és előkészített húst. Emiatt a friss sertéshúst az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet (5) I. melléklete I. szakaszának III. fejezetében előírt állat-egészségügyi jelöléssel kell ellátni. Az ilyen sertéshúst tartalmazó előkészített húst és húskészítményeket az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (6) II. mellékletének I. szakaszában előírt azonosító jelöléssel kell ellátni.

               (8)

               A 2008/855/EK határozatot ennek megfelelően módosítani kell.

               (9)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   A 2008/855/EK határozat a következőképpen módosul:

               1.

               A szöveg a következő 8a. cikkel egészül ki:
               „8a. cikk
               A melléklet III. részében felsorolt területeken kívülről származó friss sertéshús, és részben vagy teljes egészében ilyen húsból készült előkészített hús és húskészítmény más tagállamokba történő szállítása
               (1)   Azok az érintett tagállamok, melyeknek területei szerepelnek a melléklet III. részében, engedélyezhetik a melléklet III. részében felsorolt területeken kívüli gazdaságokban tartott sertésekből származó friss sertéshús, és a részben vagy teljes egészében ilyen húsból készült előkészített hús és húskészítmény más tagállamokba történő szállítását, amennyiben a hús, előkészített hús és húskészítmény előállítására, tárolására és feldolgozására olyan létesítményekben kerül sor:

                           a)

                           melyeket az illetékes hatóság az adott célra jóváhagyott, és ezt bejelentették a Bizottságnak;

                           b)

                           melyekben a melléklet III. részében felsorolt területeken található gazdaságokból származó, részben vagy teljes egészében ilyen húsból álló egyéb termékeket elkülönítve állítják elő, tárolják és dolgozzák fel.

                     (2)   Az (1) bekezdésben említett friss sertéshúst a 854/2004/EK rendelet I. melléklete I. szakaszának III. fejezetében előírt jelöléssel kell ellátni.
               Az (1) bekezdésben említett előkészített húst és húskészítményeket a 853/2004/EK rendelet II. mellékletének I. szakaszában előírt jelöléssel kell ellátni”.

               2.

               A 15. cikkben a „2009. december 31-ig” időpont helyébe a „2011. december 31-ig” időpont lép.

               3.

               A melléklet III. részében a szöveg a következő bejegyzéssel egészül ki:
               „Románia

               Románia teljes területe.”

         2. cikk
   Az 1. cikk 3. pontját 2010. január 1-jétől kell alkalmazni.
   3. cikk
   Ennek a határozatnak a tagállamok a címzettjei.

      Kelt Brüsszelben, 2009. december 14-én.

            a Bizottság részéről

         Androulla VASSILIOU

            a Bizottság tagja

      (1)  HL L 395., 1989.12.30., 13. o.

      (2)  HL L 224., 1990.8.18., 29. o.

      (3)  HL L 302., 2008.11.13., 19. o.

      (4)  HL L 314., 2006.11.15., 48. o.

      (5)  HL L 139., 2004.4.30., 206. o.

      (6)  HL L 139., 2004.4.30., 55. o.


title: A Tanács 2009/935/IB határozata ( 2009. november 30. ) az Europol részéről megkötendő megállapodások által érintett harmadik államok és szervezetek jegyzékének megállapításáról

text:
               11.12.2009

               HU

               Az Európai Unió Hivatalos Lapja

               L 325/12

      A TANÁCS 2009/935/IB HATÁROZATA

   (2009. november 30.)
   az Europol részéről megkötendő megállapodások által érintett harmadik államok és szervezetek jegyzékének megállapításáról
   AZ EURÓPAI UNIÓ TANÁCSA,
   tekintettel az Európai Rendőrségi Hivatal (EUROPOL) létrehozásáról szóló, 2009. április 6-i 2009/371/IB tanácsi határozatra (1) (Europol-határozat) és különösen annak 26. cikke (1) bekezdésének a) pontjára,
   tekintettel az Europolnak a partnerekkel való kapcsolataira, többek közt a személyes adatok és minősített információk cseréjére irányadó végrehajtási szabályok elfogadásáról szóló, 2009. november 30-i 2009/934/IB tanácsi határozatra (2) és különösen annak 5. és 6. cikkére,
   tekintettel az Európai Parlament véleményére,
   mivel:

               (1)

               A Tanács feladata, hogy az Európai Parlamenttel folytatott konzultációt követően minősített többséggel meghatározza az Europol-határozat 23. cikkének (1) bekezdésében említett azon harmadik államok és szervezetek jegyzékét, amelyekkel az Europol megállapodást köt.

               (2)

               E jegyzék elkészítése az igazgatótanács feladata.

               (3)

               Kívánatos rendelkezni egy olyan eljárásról, amely meghatározza, hogy miként adhatók további harmadik államok és szervezetek azon harmadik államok és szervezetek jegyzékéhez, amelyekkel az Europol megállapodást köt,

         A KÖVETKEZŐKÉPPEN HATÁROZOTT:
   1. cikk
   (1)   Az Europol-határozat 23. cikkének (2) bekezdésével összhangban az Europol megállapodást köt az e határozat mellékletében található jegyzékbe felvett harmadik államokkal és szervezetekkel. Amint felvették e jegyzékbe a harmadik államot vagy a szervezetet, az Europol kezdeményezheti a megállapodás megkötésére irányuló eljárást. Az Europol – az igazgatótanács eltérő határozata hiányában – törekszik a személyes adatok cseréjét lehetővé tevő együttműködési megállapodás megkötésére.
   (2)   Az Europol rangsorolja az együttműködési megállapodások megkötését a jegyzékbe felvett harmadik államokkal és szervezetekkel, figyelembe véve az Europol operatív szükségleteit és a rendelkezésre álló emberi és pénzügyi erőforrásokat. Az igazgatótanács további, általa szükségesnek tekintett utasításokat adhat az igazgatónak az adott megállapodásra irányuló tárgyalásra vonatkozóan.
   (3)   Az igazgató rendszeresen tájékoztatja az igazgatótanácsot a harmadik felekkel folyamatban lévő tárgyalások állásáról, és hathavonta jelentést nyújt be az elért eredményekről.
   2. cikk
   (1)   Az igazgatótanács bármely tagja javasolhatja új harmadik államnak vagy szervezetnek a jegyzékbe való felvételét. Ebben az esetben vázolnia kell a kérdéses harmadik állammal vagy szervezettel való együttműködési megállapodás megkötésének operatív szükségességét.
   (2)   Az igazgatótanács eldönti, hogy javasolja-e a Tanácsnak a szóban forgó harmadik állam vagy szervezet felvételét a jegyzékbe.
   (3)   A Tanács e határozat módosítása útján határoz az új harmadik álamnak vagy szervezetnek a jegyzékbe való felvételéről.
   3. cikk
   Ez a határozat 2010. január 1-jén lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 121., 2009.5.15., 37. o.

      (2)  Lásd e Hivatalos Lap 6. oldalát.

      MELLÉKLET
      Azon harmadik államok és szervezetek jegyzéke, amelyekkel az Europol megállapodást köt:

                  1.

                  Harmadik államok (betűrendben):

                              —

                              Albánia

                              —

                              Amerikai Egyesült Államok

                              —

                              Ausztrália

                              —

                              Bolívia

                              —

                              Bosznia-Hercegovina

                              —

                              Horvátország

                              —

                              India

                              —

                              Izland

                              —

                              Izrael

                              —

                              Kanada

                              —

                              Kína

                              —

                              Kolumbia

                              —

                              Liechtenstein

                              —

                              Macedónia Volt Jugoszláv Köztársaság

                              —

                              Marokkó

                              —

                              Moldova

                              —

                              Monaco

                              —

                              Montenegró

                              —

                              Norvégia

                              —

                              Oroszország

                              —

                              Peru

                              —

                              Svájc

                              —

                              Szerbia

                              —

                              Törökország

                              —

                              Ukrajna

                  2.

                  Szervezetek:

                              —

                              az ENSZ Kábítószer- és Bűnügyi Hivatala (UNODC)

                              —

                              ICPO-Interpol

                              —

                              Vámigazgatások Világszervezete


title: A Tanács határozata (2004. november 29.) az Euratom Ellátási Ügynökség tanácsadó bizottsága új tagjának kinevezéséről

text:
               9.12.2004

               HU

               Az Európai Unió Hivatalos Lapja

               C 305/2

      A TANÁCS HATÁROZATA

   (2004. november 29.)
   az Euratom Ellátási Ügynökség tanácsadó bizottsága új tagjának kinevezéséről
   (2004/C 305/02)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 54. cikke második és harmadik bekezdésére,
   tekintettel az Euratom Ellátási Ügynökség alapszabályának X. cikkére, (1) amelyet legutóbb az 1995. január 1-jei 95/1/EK, Euratom, ESZAK határozat (2) módosított,
   tekintettel az Euratom Ellátási Ügynökség tanácsadó bizottsága tagjainak kinevezéséről szóló, 2003. szeptember 22-i tanácsi határozatra (3),
   tekintettel a Bizottság javaslatára,
   mivel:

               (1)

               Serge GAS lemondását követően, amelyről a Tanács 2004. május 19-én értesült, a fent említett bizottságban egy hely megüresedett.

               (2)

               Ezért e hely betöltése szükséges.

               (3)

               A francia kormány 2004. május 19-én jelölést nyújtott be,

         A KÖVETKEZŐKÉPPEN HATÁROZOTT:
   Egyetlen cikk
   Jeanne MARCUCCI-t kinevezik az Euratom Ellátási Ügynökség tanácsadó bizottsága tagjává a bizottság 2005. március 28-ig tartó megbízatásának fennmaradó idejére.

      Kelt Brüsszelben, 2004. november 29-én.

            a Tanács részéről

            az elnök

         L. J. BRINKHORST

      (1)  HL 27., 1958.12.6., 534/58. o.

      (2)  HL L 1., 1995.1.1., 1. o.

      (3)  HL C 232., 2003.9.27., 1. o.


title: 2009/441/EK: A Tanács határozata ( 2009. május 25. ) a Régiók Bizottsága egy olasz tagjának kinevezéséről

text:
               11.6.2009

               HU

               Az Európai Unió Hivatalos Lapja

               L 148/17

      A TANÁCS HATÁROZATA

   (2009. május 25.)
   a Régiók Bizottsága egy olasz tagjának kinevezéséről
   (2009/441/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 263. cikkére,
   tekintettel az olasz kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Renato SORU hivatali idejének lejártát követően a Régiók Bizottsága egy tagjának helye megüresedett.

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig a Régiók Bizottsága tagjává nevezi ki:
   Ugo CAPPELLACCI, Presidente della Regione Sardegna.
   2. cikk
   Ez a határozat az elfogadásának napján lép hatályba.

      Kelt Brüsszelben, 2009. május 25-én.

            a Tanács részéről

            az elnök

         J. ŠEBESTA

      (1)  HL L 56., 2006.2.25., 75. o.


title: A Tanács határozata (1993. december 13.) az Európai Gazdasági Közösség és a Norvég Királyság között levélváltás formájában létrejött, a mezőgazdaságot érintő egyes rendelkezésekről szóló megállapodás elfogadásáról

text:
Fontos jogi nyilatkozat

|

31993D0737

Hivatalos Lap L 346 , 31/12/1993 o. 0017 - 0017

		A Tanács határozata(1993. december 13.)az Európai Gazdasági Közösség és a Norvég Királyság között levélváltás formájában létrejött, a mezőgazdaságot érintő egyes rendelkezésekről szóló megállapodás elfogadásáról(93/737/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, összefüggésben annak 228. cikke (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],mivel az Európai Gazdasági Térségről (EGT) szóló tárgyalások keretében lehetővé vált, hogy az Európai Gazdasági Közösség és a Norvég Királyság között levélváltás formájában megkössék a mezőgazdaságot érintő egyes rendelkezésekről szóló megállapodást;mivel ez a megállapodás az EGT-tárgyalások átfogó eredménymérlegének része, és az EGT-megállapodás Közösség által történő jóváhagyásának alapvető eleme;mivel ezt a megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Norvég Királyság között levélváltás formájában létrejött, a mezőgazdaságot érintő egyes rendelkezésekről szóló megállapodást a Közösség nevében a Tanács jóváhagyja.A megállapodás szövegét csatolták az egyrészről az Európai Gazdasági Közösség, valamint másrészről az Osztrák Köztársaság, a Finn Köztársaság, az Izlandi Köztársaság, a Norvég Királyság és a Svéd Királyság között, az említett felek által 1992. május 2-án Portóban aláírt, egyes, a mezőgazdasági ágazatra vonatkozó rendelkezések ideiglenes alkalmazásáról szóló megállapodások levélváltás formájában való elfogadásáról szóló, 1993. március 15-i 93/239/EGK tanácsi határozathoz [2].2. cikkA megállapodásnak a Közösség általi jóváhagyásáról szóló értesítést a Tanács elnöke küldi meg [3].Kelt Brüsszelben, 1993. december 13-án.a Tanács részérőlaz elnökPh. Maystadt[1] HL C 305., 1992.11.23., 61. o.[2] HL L 109., 1993.5.1., 1. o.[3] HL L 346., 1993.12.31., 35. o.--------------------------------------------------


title: 2014/698/EU: Az Európai Parlament és a Tanács határozata ( 2014. szeptember 25. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Görögország „EGF/2014/001 EL/Nutriart” referenciaszámú kérelme)

text:
               8.10.2014

               HU

               Az Európai Unió Hivatalos Lapja

               L 292/16

         AZ EURÓPAI PARLAMENT ÉS A TANÁCS HATÁROZATA
   (2014. szeptember 25.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Görögország „EGF/2014/001 EL/Nutriart” referenciaszámú kérelme)

      (2014/698/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (2) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (3) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK európai parlamenti és tanácsi rendelet (4) szerinti globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Görögország a Nutriart S.A. vállalatnál, továbbá 25 beszállítónál és a termelési lánc következő szintjein álló AR.ZIGAS & SIA termelőknél, valamint 24 önálló vállalkozónál – akiknek mind megszűnt az elsődlegesen érintett vállalattól függő tevékenysége – történt elbocsátásokra tekintettel 2014. február 5-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Görögország az 1309/2013/EU rendelet 6. cikkének (2) bekezdése szerint úgy határozott, hogy az EGAA által társfinanszírozott, személyre szabott szolgáltatásokat a NEET-fiatalok számára is biztosítja.

               (5)

               Az EGAA-t tehát a Görögország által benyújtott kérelem alapján igénybe kell venni 6 096 000 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 6 096 000 EUR igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2014. szeptember 25-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         S. GOZI

      (1)  HL L 347., 2013.12.20., 855. o.

      (2)  HL L 347., 2013.12.20., 884. o.

      (3)  HL C 373., 2013.12.20., 1. o.

      (4)  Az európai globalizációs alkalmazkodási alap létrehozásáról szóló 1927/2006/EK rendelet módosításáról szóló, 2009. június 18-i 546/2009/EK európai parlamenti és tanácsi rendelet (HL L 167., 2009.6.29., 26. o.).


title: A Tanács (EU) 2017/1792 határozata (2017. május 29.) az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodásnak az Unió nevében történő aláírásáról és ideiglenes alkalmazásáról

text:
               6.10.2017

               HU

               Az Európai Unió Hivatalos Lapja

               L 258/1

         A TANÁCS (EU) 2017/1792 HATÁROZATA
   (2017. május 29.)
   az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodásnak az Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2015. április 21-én a Tanács felhatalmazta a Bizottságot, hogy tárgyalásokat kezdjen az Amerikai Egyesült Államokkal egy viszontbiztosításról szóló megállapodásról. A tárgyalásokat a főtárgyalók közötti levélváltás útján 2017. január 12-én sikeresen lezárták.

               (2)

               Az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodást (a továbbiakban: a megállapodás) alá kell írni.

               (3)

               Az Unió és az Amerikai Egyesült Államok közötti, a megállapodás megfelelő végrehajtására vonatkozó információcsere fórumául szolgáló, a megállapodás szerinti vegyes bizottság felállításának lehetővé tétele érdekében, valamint azért, hogy az Unióbeli felügyeleti hatóságok a területre vonatkozó hatályos jogi keret alapján már most is alkalmazható összehangolt gyakorlatokat alakíthassanak ki a csoportfelügyelet tekintetében, a megállapodás 4. és 7. cikkét a megállapodás megkötéséhez szükséges eljárások befejezéséig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodásnak az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   Az megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodás (1) 9. és 10. cikkével összhangban a megállapodás 4. és 7. cikkét a megállapodás megkötéséhez szükséges eljárások befejezéséig ideiglenesen alkalmazni kell.
   4. cikk
   A megállapodás 7. cikkében meghatározott vegyes bizottságban az Uniót a Bizottság képviseli a Tanács pénzügyi szolgáltatási munkacsoportja álláspontjának megismerését követően, továbbá a Bizottság minden szükséges esetben és legalább évente egyszer tájékoztatja az említett vegyes bizottságot a megállapodás végrehajtása terén elért haladásról.
   5. cikk
   Az Unió által képviselendő álláspontokat a Szerződésekkel összhangban kell elfogadni, így azokat a Tanács fogadja el az Európai Unióról szóló szerződés 16. cikkének (1) bekezdésében vagy az Európai Unió működéséről szóló szerződés 218. cikkének (9) bekezdésében meghatározottak szerint.
   6. cikk
   Ez a határozat az elfogadásának napján lép hatályba.

      Kelt Brüsszelben, 2017. május 29-én.

            a Tanács részéről

            az elnök

         C. CARDONA

      (1)  A megállapodás ideiglenes alkalmazásának kezdőidőpontját a Tanács Főtitkársága az Európai Unió Hivatalos Lapjában teszi közzé.